Title: MINISTERSTVO ZAHRANICNÝCH VECÍ
Author: MZV
Company: MZV SR

Predkladacia správa 

Dňa 6.6. 2001 sa na pozvanie rakúskej ministerky zahraničných vecí Benity Ferrero-Waldner uskutočnila prvá regionálna konferencia k rakúskej iniciatíve “Regionálneho partnerstva". Na konferencii sa zúčastnili ministri zahraničných vecí SR E.Kukan, ČR J.Kavan, Slovinska D.Rupel, MR J.Martonyi a štátny tajomník MZV PR A.Ananicz. Oficiálny sprievod ministra E.Kukana tvorili Ľ.Bystrický, veľvyslanec SR v Rakúsku, V.Halgaš, R-2TEO,  V.Lombardini, R.-PVEU, B.Gandel, hovorca MZV SR, P.Lizák, radca vyslanec ZÚ SR vo Viedni.

Konferencia bola venovaná aktuálnym otázkam regionálnej spolupráce a problematike budúceho vývoja EÚ po jej rozšírení.

Partneri sa dohodli, že druhá regionálna konferencia sa uskutoční dňa 7.decembra 2001 na Slovensku. Slovenská strana týmto návrhom vyjadrila podporu pre takýto druh spolupráce a záujem o vytvorenie tradície pravidelných konzultačných stretnutí ministrov zahraničných vecí v tomto formáte pred pravidelnými zasadnutiami Európskej rady.